شه‌فه‌ق نيوز/ ئەنجومەن ئاسایش نیشتیمانی عێراق دانيشتنيگ وه‌په‌له‌ ئه‌نجام دا و له‌تى هووكاره‌يل پاڵنه‌ر ئه‌و په‌لامار ئه‌مريكا دژ وه‌ هيزه‌يل عراقى لیوای 45 و 46 حەشد شه‌عبى تاوتووێ كرد.
ئەنجومەنه‌گه‌ له‌ به‌ياننامه‌يگ وت: بايه‌سه‌ له‌ هوير و هزر گشتلايگ ئه‌و راسيه‌ بمينێده‌و ك قوربانيه‌يل گه‌ورا و پڕ ژانه‌يل ملله‌ت و وڵات عراق له‌ روێ وه‌ڕوێ بوينه‌وه‌ى داعش پيشكه‌شيان كردگه‌، ته‌نيا ئارامى و ئاسايش ئه‌را وڵاته‌گه‌ ناوردگه‌، به‌ڵكوو وه‌شيوه‌يگ چالاك و بنه‌ڕه‌تى هوكار بويه‌ له‌ په‌ره‌وه‌پيداين ئاسايش و ئارامى ناوچه‌گه‌و جه‌هان.
جى باسه‌، ئه‌نجومه‌ن ئاسايش نيشتمانى له‌ به‌ياننامه‌گه‌ى هه‌ميش وت: ئى كرده‌وه‌ى ئه‌مريكيه‌ مه‌ترسيدار و قه‌بوڵكرياێ نيه‌و له‌يوا وه‌پيمان ئه‌كا مراجعه‌ى په‌يوه‌نديه‌يلمان بكه‌يم وه‌ل هاوپه‌يمان ناوده‌وڵه‌تى.
